S-1286/2022

Mál þetta, sem dómtekið var 10. október sl., er höfðað með ákæru útgefinni af lögreglustjóranum á Suðurnesjum 20. júní 2022 á hendur M-x-x T-x-x, kt. [...], [...]:

„fyrir fíkniefnalagabrot, með því að hafa, mánudaginn 29. mars 2021, í kjallara heimilis síns að [...], haft í vörslum sínum samtals 1.517,04 gaf kannabislaufum, 31,20 gaf marihúana og 28 kannabisplöntur og hafa um skeið fram til þess dags ræktað greindar plöntur, en lögregla fann og lagði hald á plönturnar, laufin og efnin við leit sem ákærði heimilaði lögreglu að framkvæma á heimili sínu umrætt sinn.

Telst háttsemi þessi varða við 2., sbr. 4. gr. a, sbr. 5. og 6. gr. laga nr. 65/1974, sbr. lög nr. 60/1980, sbr. lög nr. 13/1985 og lög nr. 10/1997 og lög nr. 68/2001 og 2. gr., sbr. 1. mgr. 14. gr. reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 808/2018.

Þess er krafist að ákærði verði dæmdur til refsingar og til greiðslu alls sakarkostnaðar. Þá er þess krafist að gerð verði upptæk, framangreind 1.517,04 gaf kannabisefnum, 31,20 gaf marihúana og 28 kannabisplöntur samkvæmt heimild í 6. mgr. 5. gr. laga nr. 65/1974, sbr. lög nr. 10/1997 og 68/2001, sbr. 2. mgr. 14. gr. reglugerðar nr. 233/2001. Jafnframt er þess krafist að ákærði verði dæmdur til að sæta upptöku á fimm ljósum, einni viftu, einni ljósaperu, einni loftsíu, einum straumbreyti, tveimur tímarofum og einnig Gopro myndavél en um er að ræða muni nr. 540540 - 540547 í munaskrá lögreglu, er notaðir voru við fíkniefnaframleiðslu og lögregla lagði hald á samkvæmt heimild í 7. mgr. 5. gr. laga nr. 65/1974 og 1. tl. 1. mgr. 69. gr. a. almennra hegningarlaga nr. 19/1940.“

Í fyrirkalli, sem gefið var út 24. ágúst sl. og birt í Lögbirtingablaði 5. september sl. með vísan til heimildar í 4. mgr. 156. gr. laga nr. 88/2008 um meðferð sakamála, var tekið fram að sækti ákærði ekki þing mætti hann búast við því að fjarvist hans yrði metin til jafns við það að hann viðurkenndi að hafa framið þau brot sem hann er ákærður fyrir og dómur yrði lagður á málið að honum fjarstöddum. Ákærði sótti ekki þing við þingfestingu málsins 10. október sl. og boðaði ekki forföll og var málið því dómtekið á grundvelli 1. mgr. 161. gr. laga nr. 88/2008.

Dómurinn telur þannig sannað, með vísan til framanritaðs og gagna málsins að öðru leyti, að ákærði hafi framið þá háttsemi sem ákært er út af og brot ákærða rétt heimfærð til refsiákvæða í ákæruskjali.

Ákærði er fæddur árið 1990 og hefur samkvæmt sakavottorði einu sinni gerst brotlegur við ákvæði umferðarlaga, sem þó hefur ekki áhrif við ákvörðun refsingar í máli þessu. Við ákvörðun refsingar verður tekið mið af því.

Refsing ákærða þykir með hliðsjón af broti hans réttilega ákveðin fjögurra mánaða fangelsi, en að fresta megi fullnustu þriggja mánaða refsingarinnar þannig að sá hluti hennar falli niður að tveimur árum liðnum frá uppkvaðningu dóms þessa að telja haldi ákærði almennt skilorð 57. gr. almennra hegningarlaga nr. 19/1940.

Í samræmi við kröfugerð ákæruvalds, málsgagna og tilgreindra lagaákvæða í ákæru verða gerðar upptæk 1.517,04 grömm af kannabislaufum, 31,2 grömm af marihúana og 28 kannabisplöntur, fimm ljós, vifta, ljósapera, loftsía, straumbreytir, tveir tímarofa rog Gopro myndavél, en um er að ræða muni sem vísað er til í ákæru og lögregla lagði hald á við húsleit 29. mars 2021.

Í ljósi sakfellingar ákærða, sbr. 1. mgr. 235. gr. laga nr. 88/2008 um meðferð sakamála, verður honum gert að greiða sakarkostnað málsins, sem er samkvæmt sakarkostnaðaryfirliti lögreglustjóra dagsett 1. júní 2022, samtals 86.815 krónur.

Af hálfu ákæruvalds fór D-kk-nf R-kk-nf aðstoðarsaksóknari með málið.

Dóm þennan kveður upp Þ-kk-nf H-kk-nf Þ-kk-nf héraðsdómari.

Dómsorð:

Ákærði, M-x-x T-x-x, sæti fangelsi í fjóra mánuði, en fresta skal fullnustu þriggja mánaða refsingarinnar og skal sá hluti hennar falla niður að liðnum tveimur árum frá uppkvaðningu dóms þessa að telja, haldi ákærði almennt skilorð 57. gr. almennra hegningarlaga nr. 19/1940.

Ákærði sæti upptöku á 1.517,04 grömmum af kannabislaufum, 31,2 grammi af marihúana og 28 kannabisplöntum, fimm ljósum, viftu, ljósaperu, loftsíu, straumbreyti, tveimur tímarofum og Gopro myndavél.

Ákærði greiði 86.815 krónur í sakarkostnað.

Þ-kk-nf H-kk-nf Þ-kk-nf